ઓલપાડ તાલુકામાં દેશના આઝાદી પર્વની ઉજવણીમાં જિલ્લાકક્ષાના ૭૦મા સ્વાતંત્ર્ય પર્વની ઉજવણી પ્રસંગે રાષ્ટધ્વજને આન-બાન-શાન સાથે સલામી આપવાના કાર્યક્રમમાં રાજ્યના કેબિનેટ મંત્રી ગણપતસિંહ વસાવાની હાજરીમાં જ સુરત જિલ્લા કલેકટર, જિલ્લા વિકાસ અધિકારી સહિત સુડા અધિકારી ધ્વજને સલામી આપવાનું ચૂકતા તાલુકામાં દેશની આઝાદીની ઉજવણીનો આ સમારોહ વિવાદના વંટોળમાં ફસાયો છે.